Daouzekved pennad — IV - Wikimammenn\nDaouzekved pennad — IV\nR. Prud’homme, 1903 (p. 329-332)\n◄ Be ar Rouane. — ’Læc’h ma vije laket gwech-all ar c’horfo maro An abardevez divezan. — Ar gwerzer dour hag ar zoudard Ar beurevez divezan. — Kenavo, Jeruzalem ! ►\nAn abardevez divezan. — Ar gwerzer dour hag ar zoudard\nMes diwar vreman am bo amzer da ziskwizan ; n’am euz ken baleaden e-bed d’ober e-mæz a gær, nemet hini Jestsemani, ac’h on en sell da hadober arc’hoaz ar beure.\n’Vit ’n inderv ec’h an hepken beteg iliz ar Be Santel, da beder heur, evit ober prosision ar Groaz wardro gant Tado Sant-Fransez. Hent o c’houent a gemeran goude an ofis, rag di am euz da vont evit kerc’hat ar skrid siellet a roo d’in an Tad Mirer hag a dalveo d’in eur vedalen a-beurz an Tad Santel ar Pab.\nTrei a ra peb tra ganin ’vel eur ganel, ha me d’ar gær. Mes en em hent e kavan eur skoilh : eun tokad tud ec’h a gante ledander ar ruik. Euz o zouez e teu skrij ha garm, hag a zindan o zreid e red eur oazik dour. Setu me souezet, petra bennag n’am euz ket gwelet c’hoaz ober an disteran goalc’h da ruio Jeruzalem.\nA greiz-holl setu *kelc’h ar zellerien digoret gant eur zoudard turk a dec’h buhan e-kwit, epad ma koue warnan komzo ponner ha garo. Ha petra a welan-me neuze ? Eur c’hanfard a daouzek pe drizek vla, eur zac’had dour war e gein. Eur « c’hroc’hennad » a dlefen laret, o vean m’eo græt ar zac’h gant eur c’hroc’hen bouc’h. Neb en euz-an gwriet, pe *oakolier pe gereer, n’an euz ket hanter-c’hræt e labour : pa ve stoufet mad ar c’houk-digor, na ve gwelet nepred ar zac’h o veran. Eur gordennik a zo ’vit hec’h erean, eur gordennik a ve diskoulmet ken liez gwech ma ve goulennet digant an douger dour da brenan.\nPa daulan ple d’ar zac’h, eo distouf ar c’houk, ha flistran ’ra an dour drezi herr da m’hall. Mes n’eo ket en eur c’helorn e koue, ha n’eo ket an douger en deuz roet d’ean frankis. Eun tremener divergont ha dinatur eo, ar zoudard-ze am euz gwelet bremaik o kemer an tec’h. An amprevan ’zo anean ! krog ennan ar zec’hed, marvad, an euz bet laket e bao war groc’hennad ar paour kæz gwerzer dour, troc’het d’ei ere he gouk hag evet diouti ’leiz e gof. Mar nije da vihanan hadereet ar c’houk ! Mes nan : lezet an euz ’nei distouf, en hevelep doare ma ya an dour da goll, dour hag an ije talveet d’ar pautrik meur a vetallik. Setu perak e c’harm heman a-bouez e benn. Eun drue eo hen klevet. Hag hen gwelet ive. Klask a ra stoufan an toull, ha n’eo ket ’vit lakat e zorn warnan. Peurdiskarget e vije bet e groc’hennad panevet eun tremener a galon vad a zo æt d’ei, an euz tapet ar c’houg en eun dorn hag ereet ’nei, gwellan m’halle, gant an dorn all. Setu frealzet ar pautrik. E zaoulagad a deu buhan da zec’han. E dammig sæ, avad, na laran ket : gleb-dour-teil eo, ha sur on na n’euz ken eun neuden zec’h enni.\nAr zoudard heñ ’zo æt en-dro, ankouaet gantan e oall daul… Mes petra ’laran ? Heñ a zonj gantan n’an euz græt netra eneb d’e *wir. Laeraz dour ! Ye da ! Gellout a ra, heñ soudard, kemer dre-holl ’pez an euz ezom, ’pez zoken a blij d’ean. Anez, penauz e c’hallje bevan, pæet fall ’vel m’eo gant ar Sultan ? N’an euz ket aoun, kredet hardiz, e ve tamallet d’ean gant e vestro ’pez an euz græt da bautrik an dour.\nMa, me bepred hen tamall d’ean, ha *damzantout a ran ma goad o trei ennon gant a zrouk am euz outan.\nPrestik goude ec’h on distro d’am hostaliri. A dammigo e tremen d’in ma c’halonad, petra bennag en em lakan da droidellan dre an ti hag e kavan ennan kalz a dreo hag a zo neve evidon. ’Pez a blij d’in ar muian eo ar gwel kaer dispar an euz an nen diwar al leur doen. Evel-se e teu prim an noz evidon.\nHa koulskoude na gavan ket e teu prim aoalc’h. Drouk penn a zantan hag en gortoz on da welet ’nean o vont en dro p’am o debret eun draig bennag d’am c’hoan.\nSiouaz ! na ra ’met goasaat pac’h on æt ouz taul. Tec’hel a rafen dioustu penevert e fell d’in klevet beteg ar penn ar zon-genavo a gan d’imp unan euz an Tado yaouank. Da glevet ive, alio divezan an Tad Bailly ha prezegennik an Au. ar chaloni Vallée, dean ar belerined, a lavar trugare en o hano d’ar gloareged o deuz servijet anomp ouz taul, hag ambrouget anomp ’vit an deio, — gant kement a volante vad.\nN’eo ket koan peurachuet, ma kemeran an tec’h, Dioustu ec’h an d’am gwele, ’læc’h e teuer da zigas d’in, prest goude, eur bannac’hik te. Oh ! ar vad a ra d’in ! Talveet an euz d’in eun nozvez zioul.\nAdtapet diwar « https://br.wikisource.org/w/index.php?title=Daouzekved_pennad_—_IV&oldid=105352 »\nKemmoù diwezhañ degaset d'ar bajenn-mañ d'an 9 Eos 2017, da 21:07.


Antti Tuuri - Wikipedia\nAntti Tuuri e 2009\n1añ a viz Here 1944\nPriz lennegezh Kuzul an Norzh 1985 gant Pohjanmaa\nPriz Finlandia 1997 gant Lakeuden kutsu\nAntti Elias Tuuri (1añ a viz Here 1944 e Kauhava) a zo ur skrivagner finlandat. Brudet eo a-drugarez d'e oberennoù a c'hoarvez en e rannvro c'henidik anvet Ostrobotnia ar Su.\nEn e heuliad Äitini-suku e kont buhez Finlandiz a zivroas d'ar Stadoù-Unanet. Bet en deus bet Priz lennegezh Kuzul an Norzh e 1985 gant Pohjanmaa, ha Priz Finlandia 1997 gant e romant Lakeuden kutsu. Meur a saga eus Island a zo bet troet gantañ ivez.\nKalz eus e romantoù a zo bet lakaet da filmoù, evel Rukajärven tie pe c'hoazh Talvisota.\ne vuhez e lec'hienn e embanner\nAdtapet diwar « https://br.wikipedia.org/w/index.php?title=Antti_Tuuri&oldid=1952580 »


Pajenn:Morvan - Buez ar Zent, 1894.djvu/292 - Wikimammenn\nPajenn:Morvan - Buez ar Zent, 1894.djvu/292\n23 a Ebrel\nsant jorj, merzer\nhag eunn nebeut deveziou, ha douget eul lezenn evit miret na vije sakret den eskop nemed resevet en devije dija ann Ursiou munud, ann Urs a abostoler, ann Urs a avieler hag ar velegiach.\nEuz ann tregont pab, pe var dro, a zo bet epad ann tri c’hant vloaz kenta euz an Iliz. n’euz nemed daou hag a ve maro enn ho guele ; ar re all a zo bet holl merzeriet evit ar feiz. Epad ann amzer-ze ive, goad ar gristenien a rede ato e korn pe gorn euz ar bed, ha p’edo ann ïmpalaer Dioklesian var ann tron, e c’heller lavaret e poullade e peb leac’h. Mes ar gristenien a iea neuze d’ar maro evit Jezuz-Krist evel ma’z eer brema da eur fest; rak gouzout a reant ne oa netra ar poaniou o devije da c’houzanv e skoaz ar c’hloar hag ann dudi a ioa ouz ho gortoz enn env. Troit ive aliez ho spered hag ho kaloun varzu ar baradoz, hag evelse ar pez a gavit brema tenn na pounner a deui da veza eaz ha skanv evidhoc’h.\nann trede var ’nn ugent a viz ebrel\nAr zant-ma a ioa eunn offiser a renk huela euz a arme ann impalaer Dioklesian. Araok dougen eul lezenn a varo a enep ar gristenien, Dioklesian a c’houlennaz kuzul digant ar re a ioa da dosta d’ezhan. Hogen, Jorj hebken hen dizaliaz da ober ar pez en doa lakeat enn he benn, Jorj hebken a ziskleriaz ne dliet ket klask trabas ouz tud ha ne oa netra da damall d’ezho.\nAnn impalaer a ziskredaz dioc’htu oa Jorj kristen he-unan p’e guir e tifenne ker brao kaoz ar gristenien. Ann offiser kalounek hen anzavaz, hag a lavaraz da Zioklesian : « — Guell e ve d’ehoc’h, Prins, adori ive ar guir Doue ; rak bez’ o pefe diganthan eur rouantelez hag a dal mil guech hirroc’h eged ann hini oc’h euz brema. »\nAnn impalaer a ieaz enn egar o klevet ar c’homzou-ze, hag a reaz kas Jorj d’ar prizoun. Antronoz ec’h ordrenaz he lakaat e kreiz eur rod hag a ioa tachouigou\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/292&oldid=137484 »


Keleier an 23 a viz C'hwevrer | Les informations du jour en langue bretonne\nlundi 23 février 2015 à 20:48 Par Pauline Kerscaven, France Bleu Breizh Izel\nHiziv ez eo bet lakaet ar gomz gant France Bleu Breizh Izel war ar grip : daou villion den 'neus tapet ar c'hleñved-se dija. Laouenn e sebl bezañ al saverien moc'h : sikouret e vezint gant Europa evit stokañ ar c'hig. Selaouit ouzh reportaj Joan Bizien e Skrigneg. Ha disoloit ur plac'h dreist-ordinal : Yulia Borisova. Ur rusianez eo ha desket 'neus brezhoneg. Ar spi a zo ganti dont e Breizh !\nYulia Borisova 'neus desket brezhoneg e Bro Russia. 24 bloaz eo bremañ. © Radio France - Tudi Crequer\nGrip : ur bern tud klañv, ar medisined beuzet gant al labour\nDaou villion den a zo bet klañv gant ar grip ha sur a-walac'h e vo c'hoazh. Abaoe pemp vloaz oa ket bet kement a glañvourien e bro C'hall.Hervez ar vedisined ez eo bet lakaet ar steuñv a-enep ar grip (ar steuñv Orsan - Organisation de la réponse du système de santé en situation sanitaire exceptionnelle) re ziwezhat.\nMedisinez e Lannuon eo Evelyne an Osac'h. Hervezi, n'eo ket dre faot ar vinistrez eo bet ersavet buan.\n"N'eo ket aes labourat gant ur maskl" Evelyne an Osac'h, medisinez\nHa petra a c'hellomp ober neuze evit stourmañ a-enep ar c'hleñved ? Lakaet zo bet ur maskl gant Evelyne an Osac'h.\nHa c'hwi, petra soñjoc'h ?Klañv oc'h bet ? Gortozet ho peus pell evit kejañ gant ur medisin ?Pellgomzit deomp diouzhtu evit kontañ deomp oc'h istor : 02 98 53 53 33.\nKelou mat evit ar broduerien kig moc'h\nEmbannet oa bet disul gant komiser Europa al labour-douar e vo lakaet e plas ur skoazell evit stokañ ar c'hig moc'h e yenerezoù bras. Kadarnaet e vo ar c'hinnig-mañ dimeurzh e-pad un emvod e Bruxelles.\nMuioc'h a zisplegadennoù gant Joan Bizien. Aet eo da gejañ gant André Paul, saver moc'h e Skrigneg.\n7e15 Moc'h Bruxelles\nKejadenn gant Yulia Borisova, ur rusianez yaouank bet desket ganti brezhoneg\nEmañ Yulia Borisova o chom e norzh Moscou. Ha kelenn a ra ar brezhoneg da rusianed all. Desket 'neus ar yezh e Bro Russia ha n'eo ket deuet e Breizh morse !\nDeskit muioc'h war Yulia o selaou an atersadenn-se.\n"Desket em eus brezhoneg a-drugarez da zDenez Prigent" Yulia, rusianez\n19e RUSIA ITV


[ Demat, hiziv 25-06-2018, 15:43 ][ Vous êtes le 253345ème visiteur ][Actuellement 2 visiteurs connectés][ ]\n[ Kinigadur ]\nAn Oriant 2005\nAn Oriant 2004\nAn Oriant 2003\n[ Douarnoskop ]\n[ Liammoù ]\nLiammoù e Douarnenez\nSinañ al Levr\nGwellout al levr\n[ Kejañ ]\n.:[ kinnig ]:.\nAr "Bagad Douarnenez", en e stumm a-vremañ a zo ar pevare bagad bet krouet e Douarnenez.\nEr bloavezhioù 60, Per Denez ha Ronan Ar Bec a grou ur bagad e-touez al lise.\nAr bagad-se a cheñcho goude-se evit bezañ ar "Bagad Douarnenez" eus ar bloavezhioù 72-76, heñchet gant Padrig Molard, Padrig Sicard ha Dominig Molard. Ur bagad loc’hus eo, ha tizhout a raio buan-tre live ar c’hentañ rummad.\nEr bloavezhioù 80-90, kêr Douarnenez a ziviz lakaat e-pleustr ur rann "sonerezh keltiek" er skol sonerezh. Ar "bagad Sonerien Is" pe bagad ar skol sonerezh a zo ganet, kaset en-dro gant Pierre Nayel ha Dominig Molard. Ar bagad skol-se a ginnigo d’ar re yaounk o tont eus Douarnenez, da gejañ gant tud brudet evel Jacques Higelin, pe d'ober kejadennoù sonerezh dic’hortoz ha pinvidikus, er “Francofolies” ar Rochel da skouer.\nE 1996, n’eus ket a bagad Douarnenez ken. Koulskoude, kêr Douarnenez a aoz alies, a-dreuz meur a gevredadoù, manifestdegoù sonerezhel, sevenadurel ha lidel, hag a lak e talvout ar bagadoù. Ar bagadoù Brieg, Bleimor, Kemper ha Brest St Mark o deus bet alies tro da seniñ e Douarnenez, evit darvoudoù a bep seurt, evel gouelioù meur an "Arrivée d’airs chaud", pe gouelioù all o chom e memor an dud.\nAn Douarneneziz o deus atav kemeret perzh e sevenadur Breizh. Kement-se a zo bet diskouezhet gant raktresoù kaset a-benn evel "Gouel ar sinema" pe "ar c’hlasoù kentañ-derez divyezhek ha publik".\nE miz Du 1996, un nebeut a militanted a ziviz krouiñ kevredad "Emglev Bro Douarnenez". Ar pal a oa lakaat buhez e-barzh sevenadur breizh war ar vro eus Douarnenez. E-touez an dud-se e vez kavet Pascal Boccou, Corentine Philippe, Monique Cariou, Erwan Moallic, Gildas Sergent, Jean-Pierre Fréour, Ronan Sicard, Caroline Trouin, Stefan Moal, Patrick Clermont ha lod-all… Meur a gevredad az aio gant "Emglev" ; Gouel ar Sinema, Korriged Is, Divyezh, ha kevredadoù o deus traoù da welet gant ar yezh, an dañs, ar sevenadur dindan an holl stummoù… An ezhomm da gaout ur bagad a vez santet er mare-se.\nGant ur skiant-prenet eus tost 30 vloaz e-kreiz ar bagadoù, o kemer perzh er bagad Douarnenez e 1974-75 hag evit pignadur dreistordinal ar bagad Cap Caval etre 93 ha 96, Ronan Sicard eo an hini a c’helle kas da benn ar raktres-se d’ar gwellañ.\nDiouzhtu, ar Bagad a zo krouet evel ur c’hevredad distag diouzh ar skol sonerezh. Hogen, sikouret eo bet kalz memestra gant kêr Douarnenez. Jocelyne Poitevin, itron-maer d’ar mare-se, a raio kalz a-dra evit ar raktres, hag harpañ a raio kalz gant he volontez. Ar skipailh-kêr deuet war-lerc’h en deus kendalc’het gant ar mennozh sikour-se, ar pezh a lako ar bagad da zerc’hel e c’hoant da vezañ digor d’an holl. Ar Bagad Sonerien Is kozh a roio d’an hini nevez tout e relegoù teñzordi. Ar c’hevredadoù strolled e-kreiz Emglev a ginnigo er raktresoù o virvidigezh. D’ar mare-se, ar Bagad Douarnenez a zo hini an holl Douarneneziz.\nGellet en deus ar bagad ober kement-se a drugarez da zreistordinal barregezh Douarnenez d’en em bodañ. E nebeut amzer, adalek ar bloavezh gentañ, ar Bagad en d’o muioc’h eget daou-ugent emezel. Al lodenn vrasañ anezho o vezañ tud yaouank etre 8 ha 10 bloaz, o dizoleiñ sonerezh ar Bagad. Da c’houde, un nebeut sonerien barrek evel Jean-Pierre Hélias, Alain Cras ha René Gonideg a zeuio da sikour an nevezidi. E-touezh tout ar faktorioù o deus c’hoariet war perzhioù-mat primidigezh ar Bagad Douarnenez, unan na vez ket laret a-walc’h eo bet a-bouezh, eo ar sikour bet kaset war ar bagad yaouank, gant e amezeg arroutet war ar vicher, ar bagad Cap Caval. E penn kentañ ar raktres, ar gelennerien a oa Hervé Le Floch, Padrig Sicard ha Ronan Sicard. Buan-tre int bet heuliet gant Alexis Meunier, Damien Malardé, Carl Ansquer ha Gurvan Sicard. Ar-re se o tont holl eus ar Bagad Cap Caval, a zesko d’ar-re yaouank ur mod da welet an embreg eus ar binvioù a ziskouezh hiziv an araokadennoù trumm bet graet gant ar re yaouank.\nRet e vo gortoz 2001 evit e rafe ar Bagad Douarnenez e genstrivadeg gentañ, e Kemper, er pempvet rummad.\nGoude un disoc’h enorus evit ar wech kentañ, ar Bagad Douarnenez a vo kampion Breizh ar pempvet rummad, e 2002.\nE 2003, pign a ra e pevare rummad. Echuiñ a raio eilvet ar wech-mañ.\nE 2004 eo kampion Breizh ar pevare rummad. Pign a ra neuze e trede rummad en ur bountañ un tamm reolennoù nevez BAS a lavare e oa ret da bep strollad chom en e rummad evit 3 bloaz.


Buhez ar Sent/1912/Gouel Nedeleg - Wikimammenn\nBuhez ar Sent/1912/Gouel Nedeleg\n◄ Tarsila Gouel Nedeleg Stephan ►\nPempvet devez warn-ugent a viz Kerdu\nSalver ar bed a zo savet evel\nan heol, ha diskennet eo war\nbarlen ar Werc’hez evel ar\ngliz war ar c’hlazen. Alleluia.\nEn deveziou-ze, e teuas urz, abeurz Sezar-August, da niveri ar bed holl. An niveredigez kentan-ze a oe grêt gant Cyrinus, gouarner ar Syri. An holl a yee da zisklerian o hano, pep-hini en e gêr. Jozef ive a yeas eus Nazareth er Galile, bag a bignas er Jude, en kêr David, hanvet Bethleem, rak bezan oa eus gouen ha familh David. Lakat a renke e hano gant Mari e bried, a c’hortoze bezan mamm.\nEpad ma oant eno, e teuas eviti ar mare da c’henel. Lakat a reas er bed he mab penn-her, ha goude bezan e vailhuret, e c’hourvezas anezan en eur c’hraou, abalamour ne oa ket a blas evite en hostaleri.\nHag ar bugel-ze, ken dister da welet, oa komzou anezan, pevar mil bla a oa.\nBezan oa er memes lec’h pastored hag a ziwalle o loened, pep-hini d’e dro, epad an noz.\nHa setu, en eun hunvre, an oablou digatar\nA oe sklerijennet gant eur sklerder dispar,\nEur sklerder hag a rea eus an noz eun de bras,\nHa dindan bolz an nenvou, eun arc’hêl a baras.\nEur spont bras a grogas er bastored. Mes an êl a lavaras d’eze : « N’ho pezet aon ebet ; me a zigas d’ec’h eur c’helou mat, a vezo eun dudi evidoc’h hag evit ar bobl a-bez. En kêr David zo ganet d’ec’h hirie eur Zalver, a zo ar C’hrist, an Otrou. Ha setu evel mac’h anvefet anezan : kaout a refet eur bugel mailhuret ha gourvezet en eur c’hraou. »\nKerkent, eur bagad êle eus an nenv a ’n em unanas gant an êl, hag e veulent Doue, hag e lavarent : « Gloar da Zoue en lein an nenvou, ha peuc’h war an douar d’an dud a volonte vat. »\nPa oe tec’het an ele, ar bastored a lavare an eil d’egile : « Deomp betek Bethleem ha gwelomp ar pez a zo digouezet hag an eus roët an Otrou d’imp da anaout. »\nDiredet a rejont eta hag e kavjont Mari ha Jozef hag ar bugel gourvezet en eur c’hraou. O welet anezan, ec’h anavezjont ar wirione eus ar pez a oa bet lavaret d’eze diwar e benn. Kement hini a glevas an dra-ze a oe souezet, hag ive gant ar pez a oa bet lavaret d’eze gant ar bastored.\nHogen, Mari a vire an holl dreo-ze ’vit o fouezan en he c’halon.\nAr bastored a zistroas en eur rei enor ha meuleudi da Zoue evit kement o devoa klevet ha gwelet, herve m’oa bet lavaret d’eze.\nAn Ele hag ar Bastored\nI. — KAN an ELE\nPep trouz zo deut da gouezan,\nAn avel a chom hep c’houezan ;\nNe gren mui, zoken, an deliou,\nSioulder vras a ren er mêziou.\nHanter-noz eo. Den ebet ken ne zonj en daou dremeniad a zo deut eus a Nazareth hag a zo en em dennet en kraou Bethleem. Mari a zo war zav ; en eun tôl, eun tarz sklerijen a lintr endro d’ezi ; klevet a rêr klemmadennou dister : ar Mabig Jezuz a zo ganet. Er memes amzer, an Ele a ziskenn eus an nenv hag a gan war o zelennou aour :\nNa pebez gouel en nenv ! Na pebez dudi war an douar !\nJezuz a deu er bed abalamour d’ec’h. Ha chom a c’hellet-hu heb e garet ?\nII. — GWELADEN AR BASTORED\nPiou a oe galvet da zont, da gentan, da welet ar bugel Doue ? Daoust hag Herodez eo ? Daoust ha tud pinvidik ar bed eo ? Daoust ha Doktored Jeruzalem eo ? Nan. Jezuz, paour, izel ha glan a galon evel mac’h eo, ne zell ket ouz treo lugernus ar bed. Mêsaerien hag a oa o vêsa o denved war grec’hennou Bethleem eo a oe pedet da gentan ; tud paour, izel ha glan evel Jezuz, ha disprijet eveltan ; paour en arc’hant ha pinvidik en zantelez ; tud war evez, da lavaret eo, tud birvidik. An dud paour, izel, glan ha birvidik a galon eo a blij d’ar Mabig Jezuz.\nIII. — PROFOU AR BASTORED\nNa pebez fe eo hini ar bastored ! Mont a reont d’ar c’hraou ; eno ne welont nemet mogeriou dirapar, hag eur bugel, henvel ouz ar vugale-all, gourvezet war ar plouz. Mes an êl en deus komzet, hag e daoulinont en harz ar c’havel da adori Doue en e vailhurou. Ar profou o deus da ginnig a zo dister ; mes d’o heul e roont o c’halon berv gant ar garante, hag an dra-ze, dreist pep tra, eo a gar Hon Zalver kaout.\nKinniget ive ho kalon da Jezuz. Laket anezan da ziskenn ennoc’h hirie dre ar gommunion, ma ho lako da ’n em chench ennan.\nKanaouen Noz Nedeleg\nWAR DON : Christe Kedemptor.\nKanomp hirie gant levenez,\nRak evidomp-ni eur Werc’hez\nHe deus laket eur mab er bed,\nO vezan mamm ha gwerc’h bepred.\nO pebez bugel buirzudus,\nMab d’an Otrou Holl-C’halloudus,\nA ziskenn eus ar baradoz\nEvit dont d’hon gwelet fenoz !\nAl loar, an heol hag ar stered,\nAr mor, an douar en deus grêt ;\nKrouet en deus tud hag ele ;\nD’e vamm e roas ar vue.\nArôk an amzeriou eo bet,\nPa ne voint ken e vo bepred,\nHa koulskoude, war he barlen,\nMari, bihanik, hen dougen.\nE balez a zo en nenvou,\nDa lez en deus eledigou,\nHag e c’hourve en eur c’havel,\nEn eur c’hraou digor d’an avel.\nDivent eo e rouantelez,\nDreist niver e binvidigez,\nHag e teu paour war an douar\nDa vervel war Groaz ar C’halvar.\nKrouadurig c’hoaz ken dister,\nGant Jozef hag ho mamm dener.\nJezuz, gwir den ha gwir Doue.\nM’hoc’h anave evit roue.\nMe hoc’h ador a greiz kalon,\nC’houi zo deut er bed evidon ;\nMa selaounet, Doue bugel ;\nGrêt m’ho karin betek mervel.\nAdtapet diwar « https://br.wikisource.org/w/index.php?title=Buhez_ar_Sent/1912/Gouel_Nedeleg&oldid=38227 »\nKemmoù diwezhañ degaset d'ar bajenn-mañ d'an 6 Gou 2012, da 10:57.


Pajenn:Troude ha Milin - Ar marvailler brezounek.djvu/120 - Wikimammenn\nPajenn:Troude ha Milin - Ar marvailler brezounek.djvu/120\nva c’hastell-me eo, anaout mad a raon anezhan ; en em gaout a raio hep dale, rak ann avel hag ar mor a zo mad d’ezhan da zont.\nAr roue a lavare ann traou-ze etre he zent, a c’hellit kredi, rak n’oa ket diot anezhan da vont da glemm kre diwar-benn ar pez brao-ze ; keuz en divije bet. — Ha penaoz, eme-z-han neuze kre d’ezhi, penaoz e vezo kavet ann alc’houesiou-ze, mar d-emaint du-ze e gweled ar mor, ne oar den e pe leac’h, nemet Doue hag ar pesked ? Gwel-\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/120&oldid=144115 »


Johann Friedrich, kont Struensee (1737-1772), a oa ur medisin ha politikour danat, a orin alaman. Anvet e oa bet da vedesin ar roue Christian VII, a oa o treiñ foll. Anvet e voe ivez da guzulier-stad, ha klask a reas diskar boazioù kozh : ar servelezh, ar jahinerezh, ar vac'h abalamour d'an dle.\nAr roue[kemmañ | kemmañ ar vammenn]\nDimezet e oa bet ar roue e 1766 d'ar briñsez alaman Caroline Mathilde von Hannover (1751-1775), ur verc'h-vihan da George II, roue Bro-Saoz, ha hi 15 vloaz. Moarvat ne ouie ket he breur, George III, roue Bro-Saoz war-lerc'h o zad-kozh, e oa kollet e spered gant e vreur-kaer.\nAr rouanez[kemmañ | kemmañ ar vammenn]\nAr rouanez Caroline Mathilda\nOaled ar roue Christian VII, hervez al livour Kristian Zahrtmann er Saatchi Gallery.\nBuan a-walc'h e oa bet troet ar rouanez Caroline-Mathilde gant medisin he fried. Un irienn a voe savet gant an noblañs. Harzet ha dibennet e voe ar c'hont medidin war leurgêr vras Copenhague. Kuit e voe kaset ar rouanez da di he dimezell a enor, ar gontez Louise von Plessen, a oa o chom e Celle (Alamagn), hag eno e varvas tri bloaz goude, en 1775.\nAdtapet diwar « https://br.wikipedia.org/w/index.php?title=Johann_Friedrich_Struensee&oldid=1681630 »\nKemmoù diwezhañ degaset d'ar bajenn-mañ d'an 10 Gen 2016, da 20:12.


Le Télégramme - Spered ar vro - Peseurt roll e c'hoari ar brezhoneg en ekonomiezh ?\nPeseurt roll e c'hoari ar brezhoneg en ekonomiezh ?\nDenez Pichon eo e-penn Askorn Medical hag Aked, e Saozon-Sevigneg (35).\nDenez Pichon zo e-penn un embregerezh e-kichen Roazhon. Ul levr zo bet skrivet gantañ nevez zo diwar-benn plas ar brezhoneg en ekonomiezh.\nE-penn an embregerezh Askorn Medical hag Aked, e Saozon-Sevigneg, emaoc'h. Petra a vez fardet en ho stal ? E-penn ur skipailh nav den on. Fardañ a reomp implantoù da c'hellout pareañ an dud, pa vez torret un askorn, da skouer. A-raok krouiñ an embregerezh-se on bet ijinour war ar mekanik. Labouret em eus e Caen, hag e bro Saoz war-lerc'h. Met aet e oan skuizh oc'h ober tro ar bed : ur wech on bet e New York hag e Osaka, e bro Japan, war ar memes sizhunvezh ! C'hoant am boa da zistreiñ da Vreizh : krouet em eus Askorn Medical e miz Gouere 2012. Perak bezañ bet choazet anvioù e brezhoneg ? Ginidig on eus ar C'hab hag a-viskoazh on bet tomm ouzh ar brezhoneg. Choazet em eus « Askorn » abalamour e krog gant un « A » ha peogwir en deus ur stêr, evel-just, e-keñver ar pezh a vez graet en hon embregerezh. Ouzhpenn-se, ar ger « askorn » n'eo ket diaes da zistagañ evit an dud en estren-vro. Krouet eo bet « Aked » war-lerc'h, rak aketus e ranker bezañ evit fardañ ostilhoù a seurt-se ! Peseurt plas en deus ar brezhoneg en o stal ? Daou omp o preg' brezhoneg e ti Askorn Medical : Hélène, ar plac'h e-karg eus ar c'henwerzh etrevroadel, ha me. Ar re all n'ouzont ket brezhoneg hag ar pezh a gont evidon eo nompas leuskel unan bennak a-gostez : nav omp hepken, ret eo d'an holl en em glevet mat. Forzh penaos eo boaz tud ar skipailh da welet brezhoneg e pep lec'h : ar chekennoù kaset d'ar bourvezerien a vez graet e brezhoneg atav, ar c'hartennoù-bizit zo divyezhek, ha kemend all evit sinadurioù ar postelioù. Lakaet hon eus ivez panelloù divyezhek e diabarzh ar savadur. Ar brezhoneg ne zegas ket deomp pratikoù nevez, met krouiñ a ra liammoù disheñvel. E pep lec'h ez eus ur plas da reiñ d'ar brezhoneg, n'eo ket krouin postoù e brezhoneg hepken. Penaos ho peus kavet amzer da sevel un dezenn diwar-benn an tem-se ? Chañs ?m eus : n'em eus ket ezhomm da gousket kalz ?pad an noz ! Kregiñ a raen da labourat tro 6e mintin, ha labourat a raen diwezhat diouzh an noz. Soutenet em eus ma zezenn ur bloaz zo. C'hoant em eus bet da sevel ul levr diwar al labour skol-veur-se evit brudañ muioc'h ma enklaskoù ha ma soñjoù. Ouzhpenn d'ar yezh a zo evit dioren an embregerezh ? Gant an enkadenn e rankomp gounit tachennoù all : er mare-mañ e klaskomp just a-walc'h diorren hor marc'had e bro Ganada, e Afrika ar Su hag e bro Rusia. Sikouret e vezomp kalz gant Bretagne commerce international, un aozadur eus ar rannvro hag a sikour embregerezhioù Breizh da ezporzhiañ e lec'h all. N'omp ket ezel c'hoazh eus Produet e Breizh, rak ne vez ket fardet danvez an implantoù er vro, met marteze vo tu da vezañ ezel e rann ar servijoù un deiz bennak. Implijout a reomp ?mod all ar .bzh : sachañ a ra evezh an dud !\n[TXT-NOTE_B]Embregerezh : entreprise Saozon-Sevigneg : Cesson-Sévigné (35) Implantoù : implants Dirorren : développer ; [TXT-NOTE_B]Enkadenn : crise[/TXT-NOTE_B] Ezporzhiañ : exporter.[/TXT-NOTE_B]


Eisenach zo ur gêr eus Alamagn, e stad Thüringen. E 2013 e oa 41 567 a dud o chom enni. Emañ Eisenach er c'hornôg da Erfurt, er gevred da g-Kassel hag er biz da Frankfurt am Main. Kêr vrasañ kornôg Thüringen eo, ha tost eo da harzoù Hessen, ar pezh a dalvez e oa tost d'an harzoù etre Alamagn ar C'hornôg hag Alamagn ar Reter gwechall. Emañ war lez ar stêr Hörsel.\nKreiz kêr Eisenach\nEn XIIvet ha XIIIvet kantved e oa kêr-benn Thüringen. Er XVIvet kantved e voe Martin Luther o kavout bod enni, hag e Kastell Wartburg, a-us kêr, e troas an Testamant Nevez diwar an henc'hresianeg en alamaneg. Bremañ e teu gweladennerien a-leizh da welet ar c'hastell-se, a zo bet lakaet war roll lec'hiennoù glad ar bed gant UNESCO, abaoe 1999.\nGanet e voe Johann Sebastian Bach en Eisenach, e 1685. Unan eus lec'hioù annez uhelidi an Tiegezh Wettin e voe Eisenach hag abalamour da se e voe kalz arzourien, skrivagnerien, sonerien, o tremen amzer eno, evel Johann Wolfgang von Goethe da skouer. E 1869 e voe savet eno, gant August Bebel ha Wilhelm Liebknecht, ar gostezenn bolitikel Sozialdemokratische Arbeiterpartei (SDAP) hag a zo aet d'ober ar Sozialdemokratische Partei Deutschlands diwezhatoc'h.\nLiammoù he deus Eisenach gant ar c'hêrioù-mañ\nMarburg (Alamagn) abaoe 1988\nSedan (Bro-C'hall) abaoe 1991\nWaverly (Iowa) (Stadoù Unanet) abaoe 1992\nSkanderborg (Danmark) abaoe 1993\nMahilioŭ (Belarus) abaoe 1996\nSárospatak (Hungaria) abaoe 2008\nLec'hienn ofisiel (de) (en)\nAdtapet diwar « https://br.wikipedia.org/w/index.php?title=Eisenach&oldid=1923444 »\nDernière modification le 1 Gen 2022, à 14:24\nKemmoù diwezhañ degaset d'ar bajenn-mañ d'an 1 Gen 2022, da 14:24.


2 Tesalonicenses 2 CCO - Júuˆ quiáˈˉ mɨ˜ nijáaˊtu̱ - Bible Gateway\n2 Tesalonicenses 2 Chinanteco de Comaltepec (CCO)\nJúuˆ quiáˈˉ mɨ˜ nijáaˊtu̱ Dseaˋ Jmáangˉ fɨˊ jmɨgüíˋ la\n1-2 Jo̱guɨ lana, dseaˋ rúˈˋnaaˈ, nifɨ́ɨˆguɨ́ɨ ˈnʉ́ˈˋ quiáˈˉ mɨ˜ nijáaˊtu̱ Fíiˋnaaˈ Dseaˋ Jmáangˉ fɨˊ jmɨgüíˋ la, jo̱guɨ mɨ˜ nijí̱ˈˊ rúˈˋnaaˈ có̱o̱ˈr˜ cajo̱, jaléngˈˋ jneaa˜aaˈ, dseaˋ lɨ́ɨˊnaaˈ dseaˋ quiáˈrˉ. Jo̱guɨ mɨ́ɨˈ˜ɨɨˈ ˈnʉ́ˈˋ e jaˋ jmɨsɨ́ɨngˆnaˈ lají̱i̱ˈ˜ e ɨˊ óoˊnaˈ, o̱ˈguɨ fǿøngˈ˜naˈ mɨ˜ nijíngˈˉ dseaˋ e nɨcagüémˉ Dseaˋ Jmáangˉ fɨˊ jmɨgüíˋ la. Co̱ˈ seemˋ dseaˋ i̱ nijíngˈˉ e féˈrˋ cuaiñ˜ quiáˈˉ Fidiéeˇ e júuˆ jo̱, dsʉˈ o̱ˈ jáˈˉ. Jo̱guɨ seemˋbɨ dseaˋ i̱ féˈˋ e quiáˈˉ Fidiéeˇ e júuˆ jo̱, dsʉˈ o̱ˈ jáˈˉ e lajo̱. Jo̱ seemˋbɨ dseaˋ cajo̱ e jíñˈˉ e jneab˜ cajméeˈ˜e fɨˊ ni˜ jiˋ quiéˉe e júuˆ jo̱, dsʉˈ o̱ˈ jáˈˉ e lajo̱ cajo̱. 3 Jo̱baˈ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ, e jaˋ jmɨgǿøngˋ yaang˜naˈ jí̱i̱ˈ˜ co̱o̱ˋ mɨ˜ féˈˋ dseaˋ e nɨcagüéngˉtu̱ Dseaˋ Jmáangˉ. Dsʉco̱ˈ lajeeˇ nʉ́ˈˉguɨ e jmɨɨ˜ jo̱, dseángˈˉ cabˈˊ niguiéngˉ dseaˋ Fidiéeˇ, jo̱ ie˜ jo̱b cajo̱ nijmijnéengˋ ˈñiaˈˊ i̱ dseaˋ i̱ ˈlɨngˈˆ do fɨˊ jmɨgüíˋ la, jo̱ Fidiéeˇ dseángˈˉ nibíimˉbreiñˈ do fɨˊ lɨ˜ ˈlɨˈˆ. 4 Jo̱ i̱ dseaˋ i̱ ˈlɨngˈˆ do dseángˈˉ cabˈˊ niguiárˉ jaléˈˋ e jmiféngˈˊ dseaˋ laco̱ˈguɨ mɨ˜ jmiféiñˈˊ e quiáˈˉ Fidiéeˇ. Jo̱guɨ iing˜ i̱ dseaˋ i̱ ˈlɨngˈˆ do faˈ e nijmiféngˈˊ dseaˋ írˋ cartɨˊ nijmérˉ e nigüeárˋ lɨ˜ siˈˊ é̱e̱ˆ quiáˈˉ Fidiéeˇ fɨˊ dsíiˊ sɨnʉ́ʉˆ guáˈˉ, jo̱guɨ nijmeángˈˋ ˈñiaˈrˊ e íˋbre ˈgøngˈˊguɨr laco̱ˈ Fidiéeˇ.\n5 ¿Jáˆ tó̱o̱ˋ áaˊ ˈnʉ́ˈˋ, dseaˋ rúˈˋnaaˈ, e cafɨ́ɨˉɨ ˈnʉ́ˈˋ jaléˈˋ e la ie˜ lamɨ˜ cataang˜naaˈ co̱lɨɨng˜ có̱o̱ˈ˜ ˈnʉ́ˈˋ fɨˊ na fɨˊ Tesalónica? 6 Jo̱guɨ lana nɨñíbˆ ˈnʉ́ˈˋ e˜ e nɨcajníingˊ quiáˈˉ i̱ dseaˋ i̱ ˈlɨngˈˆ do e laco̱ˈ jaˋ mɨˊ cajmijnéengˋ ˈñiaˈrˊ jéengˊguɨ jí̱i̱ˈ˜ laco̱ˈ jmɨɨ˜ e sɨˈíˆ e nijmijnéengˋ ˈñiaˈrˊ. 7 Jo̱ lana fɨ́ɨmˊ dseaˋ nɨjmóorˋ jaléˈˋ e ˈlɨˈˆ, jo̱ jí̱i̱ˈ˜ Fidiéebˇ dseaˋ cuøˈrˊ jneaa˜aaˈ e ngángˈˋnaaˈ jialɨˈˊ jmóoˋ dseaˋ jaléˈˋ e ˈlɨˈˆ do. Jo̱ lɨco̱ˈ ˈnéˉguɨ e jaˋ i̱i̱ˋ nijníngˉ quiáˈˉ jaléˈˋ e ˈlɨˈˆ do e laco̱ˈ nidsijéeˊ jaléˈˋ e nɨcafáˈˉa na. 8 Jo̱ mɨ˜ nijmijnéengˋ ˈñiaˈˊ i̱ dseaˋ i̱ ˈlɨngˈˆ do jee˜ jaléngˈˋ dseaˋ jmɨgüíˋ, jo̱b mɨ˜ nitɨ́ˉ íˈˋ e nijáaˊtu̱ Fíiˋnaaˈ Jesús fɨˊ jmɨgüíˋ la caléˈˋ catú̱ˉ e quiáˈˉ nijmiguiéeiñˋ quiáˈˉ i̱ ˈlɨngˈˆ do laˈeáangˊ có̱o̱ˈ˜ e jɨiñˈˋ eáangˊ do jo̱guɨ có̱o̱ˈ˜ capíˈˆ guíˋ e nijiʉ́ʉrˉ fɨˊ moˈoorˉ. 9 Jo̱ mɨ˜ nijáaˊ i̱ dseaˋ i̱ ˈlɨngˈˆ do laˈeáangˊ có̱o̱ˈ˜ bíˋ quiáˈˉ i̱ fii˜ i̱ ˈlɨngˈˆ rúiñˈˋ i̱ siiˋ Satanás, jo̱baˈ nijmɨgǿøiñˋ dseaˋ có̱o̱ˈ˜ jaléˈˋ e li˜ e nijmérˉ có̱o̱ˈ˜guɨ jaléˈˋ e quɨ́ɨˈr˜ jmɨɨ˜ laˈeáangˊ có̱o̱ˈ˜ e bíˋ quiáˈˉ fii˜ i̱ ˈlɨngˈˆ do. 10 Jo̱ nijmɨgǿøiñˋ jaléngˈˋ dseaˋ i̱ nɨteáangˈ˜ fɨˊ e nidsilíiñˋ fɨˊ lɨ˜ ˈlɨˈˆ có̱o̱ˈ˜ jaléˈˋ e ˈlɨˈˆ e quɨ́ɨˈr˜ jmɨɨ˜ jmérˉ. Jo̱ jaléngˈˋ i̱ dseaˋ íˋ nɨteáaiñˈ˜ e fɨˊ jo̱, co̱ˈ jaˋ calɨˈiiñ˜ faˈ caˈíñˈˋ lají̱i̱ˈ˜ júuˆ quiáˈˉ Dseaˋ Jmáangˉ e laco̱ˈ nileáiñˋ jee˜ jaléˈˋ dseeˉ quiáˈrˉ. 11 Jo̱ uiing˜ e jaˋ caˈíngˈˋ i̱ dseaˋ do e júuˆ jo̱, jo̱baˈ cuøbˊ Fidiéeˇ fɨˊ e jábˈˉ lɨ́ɨngˋ i̱ dseaˋ do jaléˈˋ e o̱ˈ jáˈˉ e nijmɨgóoˋ i̱ dseaˋ i̱ ˈlɨngˈˆ do. 12 Jo̱baˈ dseebˉ nicuǿˈˉ Fidiéeˇ jaléngˈˋ i̱ dseaˋ íˋ mɨ˜ tɨˊ lɨ˜ nitɨ́ˉ íˈˋ lajo̱, co̱ˈ calɨˈiiñ˜ e cajméerˋ jaléˈˋ e ˈlɨˈˆ do jo̱guɨ jaˋ calɨˈiiñ˜ faˈ jáˈˉ calɨ́iñˉ lají̱i̱ˈ˜ júuˆ quiáˈˉ Dseaˋ Jmáangˉ.\nJial guíngˈˋ Fidiéeˇ jaléngˈˋ dseaˋ i̱ nileángˋ jee˜ jaléˈˋ dseeˉ quiáˈˉ\n13 Dseaˋ rúˈˋnaaˈ dseaˋ quiáˈˉ Dseaˋ Jmáangˉ, eáamˊ ˈneáangˋ Fidiéeˇ ˈnʉ́ˈˋ. Jo̱ jneaˈˆ, sojiébˈˊ ˈnéˉ cuǿøˈ˜naaˈ guiˈmáangˈˇ Fidiéeˇ cuaiñ˜ quíiˉ ˈnʉ́ˈˋ, dsʉco̱ˈ Fidiéeˇ caguíñˈˋ ˈnʉ́ˈˋ latɨˊ mɨ˜ uiing˜ e quiáˈˉ nileángˋnaˈ jee˜ jaléˈˋ dseeˉ quíiˉnaˈ. Jo̱ cajméerˋ lajo̱ laˈeáangˊ có̱o̱ˈ˜ e ta˜ quiáˈˉ Jmɨguíˋ quiáˈrˉ e cuøˊ e uíingˉnaˈ dseángˈˉ dseaˋ quiáˈrˉ jo̱guɨ laˈeáangˊ e jáˈˉ nɨcalɨ́ngˉnaˈ júuˆ quiáˈˉ Dseaˋ Jmáangˉ cajo̱. 14 Jo̱ uiing˜ e labaˈ caguíngˈˋ Fidiéeˇ ˈnʉ́ˈˋ laˈeáangˊ có̱o̱ˈ˜ júuˆ quiáˈˉ Dseaˋ Jmáangˉ e guiaˋ jneaˈˆ jee˜ ˈnʉ́ˈˋ e laco̱ˈ nilíˈˋnaˈ nilɨseaˋ quíiˉnaˈ fɨˊ lɨ˜ niingˉ ˈgøngˈˊ Fíiˋnaaˈ Dseaˋ Jmáangˉ.\n15 Jo̱baˈ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ, jie˜ mɨˊ tʉ́ˋnaˈ lají̱i̱ˈ˜ fɨˊ nɨteáangˉnaˈ có̱o̱ˈ˜ Dseaˋ Jmáangˉ, jo̱ jaˋ tʉ́ˋnaˈ lají̱i̱ˈ˜ júuˆ quiáˈˉ Dseaˋ Jmáangˉ e nɨcaˈéeˆnaaˈ ˈnʉ́ˈˋ lajeeˇ cataang˜naaˈ co̱lɨɨng˜ o̱ˈguɨ jaléˈˋ e to̱o̱˜ fɨˊ ni˜ jiˋ e nɨcasiing˜naaˈ quíiˉnaˈ fɨˊ na cajo̱. 16-17 Jo̱ co̱ˈ eáamˊ guiúngˉ Fidiéeˇ có̱o̱ˈ˜ jneaa˜aaˈ, nañiˊ faˈ jaˋ catɨ́ɨˉnaaˈ, dsʉˈ cajmiˈneáamˋbre jneaa˜aaˈ jo̱guɨ nɨcacuøˈrˊ jneaa˜aaˈ e tab˜ dsiˋnaaˈ lata˜ lají̱i̱ˈ˜ fɨˊ té̱e̱ˉe̱e̱ˈ có̱o̱ˈ˜ Dseaˋ Jmáangˉ, jo̱guɨ jmangˈˉ e guiʉ́ˉbaˈ sɨjeengˇnaaˈ quiáˈrˉ cajo̱. Jo̱baˈ mɨ́ɨˈ˜naaˈ Fíiˋnaaˈ Dseaˋ Jmáangˉ có̱o̱ˈ˜guɨ Tiquíˆiiˈ Fidiéeˇ e nicuǿˈrˉ ˈnʉ́ˈˋ bíˋ lají̱i̱ˈ˜ fɨˊ nɨteáangˉnaˈ e jmeeˉbaˈ jmangˈˉ e guiʉ́ˉ jo̱guɨ e fóˈˋnaˈ jmangˈˉ júuˆ guiʉ́bˉ cajo̱.


toull-bac’h | Soubenn ar geek\nDielloù evit toull-bac’h\nPrisonnier Riku 1\nPosted in Levrioù bannoù-treset with tags distopiezh, Japan, kevredigezh, manga, toull-bac'h on Here 2, 2015 by geekezig\nRiku a zo ur paotrig o vevañ en ur lodenn eus kêr a zo dilezet penn-da-benn. E-unan emañ ha klask a ra war-lerc’h boued hag all (en ur laerezh a-wechoù…). Ur poliser a sikour anezhañ. Ar pezh a zo, Riku a vo test eus muntr ar poliser-se ha tamallet e vo bezañ ar muntrer. Kaset e vez neuze d’an toull-bac’h. Start eo an traoù evitañ, poan en deus o heuliañ “reolennoù” an toull-bac’h. Ur mignon en do met kalz enebourien ivez. E fin al levrenn e kompren piv eo muntrer ar poliser…\nStart-tre o Prisonnier Riku, prantadoù feulster bras a zo. Ur gwir manga toull-bac’h, startoc’h c’hoazh pa soñjer eo 13 vloaz hepken an haroz! E fin al levrenn e komprener e vo temoù all ouzhpenn : goubrenerezh dreist-holl. Ur manga efedus met kavet ‘m eus anezhañ un tamm start memestra.\nIstor ha tresadennoù gant SEGUCHI Shinobu. Embannet e galleg gant Akata, d’ar 27 a viz Du 2014.\nPosted in Levrioù bannoù-treset with tags kevredigezh, Stadoù-Unanet, toull-bac'h, XXIvet kantved, XXvet kantved on Meurzh 26, 2015 by geekezig\nWizzywig n’eo ket diazezet war un buhez un den resis, koulskoude e kont istor Kevin J Phenicle, un doare tudenn a c’hallfe bezañ ur bern hacker disheñvel. Kontet eo an traoù gant ur mignon dezhañ a glask difenn anezhañ peogwir emañ an toull-bac’h. Kontañ a ra neuze buhez e vignon en toull-bac’h, penaos emañ o c’hortoz e brosez met ivez e vugaleaj ha penaos eo deuet da vezañ un hacker hag all. Poltred ur mare eo (penn-kentañ an urzhiataeroù er gêr, ar c’hoarioù-video kopiet er gêr…), ur poltred ivez eus ar Stadoù-Unanet (ar mediaoù dreist-holl met ivez ar justis hag an toulloù-bac’h). Ur sapre levr eo memestra (kazi 300 pajennad) hag un tamm hir eo a-wechoù met dedennus eo. An tresadennoù n’int ket dispar bepred (distummet ar c’horfoù da vareoù zo) met ur stil efedus eo memestra. Er fin e vezer adkaset d’ar bed gwirion gant afer WikiLeaks.\nUl levr dedennus eo daoust ma kav din e seblanto marteze re simpl d’ar re a zo dedennet-tre gant an dodenn ha re hir d’ar re n’int ket dedennet a-walc’h.\nUr rebech ‘m eus d’ober da Dargaud evit ar fin, dre m’eo bet embannet e galleg goude embann ofisiel an 22 a viz Eost 2013, o defe gallet resisaat e oa Chelsea Manning hec’h anv bremañ.\nIstor ha tresadennoù gant Ed Piskor. Embannet e galleg gant Dargaud d’an 20 a viz Gwengolo 2013.\nPosted in Filmoù with tags familh, itrikoù, toull-bac'h on Kerzu 25, 2014 by geekezig\nPerak ‘ta ‘m eus bet c’hoant da sellet ouzh remake Oldboy padal e plij kement din ar film orin? N’ouzon ket c’hoazh. Iskis-kenañ eo film Spike Lee. Heñvel-tre eo eus ar film korean met ur bern cheñchamantoù bihan a zo a lak da goll nerzh spontus d’an istor. Da gentañ ez eus poltred an “haroz” : un doare digoradur a zo evit reiñ un tañva, un den displijus spontus eo. Er film korean ne oa ket eus ar plijusañ tout kennebeut met ne roe ket memes santad. Chom a ra Joe en toullbac’h e-pad 20 vloaz (ha n’eo ket 15), ma. Un dra ne oa ket er film korean hag a zo unan eus traoù plijusañ ar film-mañ a zo tudenn e vignon perc’henn war un davarn. Paourkaezh Josh Brolin a seblant kollet mik a-hed ar film, n’eus nerzh ebet (ingal abalamour d’un diouer a sonerezh kreñv, pa soñjer e film Park Chan-Wook) ha dibaboù digomprenus a-fed istor. Start eo kompren abegoù an “hini drouk” ha gwall sukr-ha-mel eo ar fin. E gwirionez, estreget Elizabeth Olsen n’eus ket kalz dra er film amerikan. Ma.\nFilm sevenet gant Spike Lee. Stadoù-Unanet Amerika, 2013, 1e44\nPosted in Filmoù with tags beajiñ, muntr, skiant-faltazi, toull-bac'h on Du 1, 2014 by geekezig\nPosted in Filmoù with tags boued, karantez, labour, mignoniezh, toull-bac'h, XXvet kantved on Meurzh 24, 2014 by geekezig\nGwechall gozh e oa brudet ar Grand Budapest Hotel. Ur skrivagner a zo du-hont hag a chom da gomz gant perc’henn al lec’h. Kontañ a raio neuze e istor, hini an ostaleri hag evel-just, hini Monsieur Gustave. Setu ni partiet en un istor leun a fent, a bep seurt troioù-kaer, taolioù gwidre, ijinadennoù, tudennoù farsus ha droch, livioù e-leizh ha me oar me. Stil Wes Anderson da vat, gant tudennoù am eus kavet kalz dedennusoc’h evit reoù e filmoù diwezhañ. Zero a zo un haroz a live gant hini Rushmore evidon-me. Ur gwir blijadur eo ar film, saourus evel gwastilli Mendl. En tu-hont d’an traoù-se ez eus ivez ur sell war Europa ar bloavezhioù 30, un noblañs erru skuizh ha diboell un tammig. Teneridigezh hon eus dre ret evit Monsieur Gustave, barzh ha gast, mestr buhez ar Grand Budapest Hotel. Un taol-kaer eo The Grand Budapest Hotel, dreist-holl goude un nebeudig filmoù dipitusoc’h (d’am meno) a-berzh Wes Anderson.\nFilm sevenet gant Wes Anderson. Stadoù-Unanet, Alamagn, (26 a viz C’hwevrer) 2014, 1e39.


Pajenn:Caer - Pevar Aviel.djvu/27 - Wikimammenn\nPajenn:Caer - Pevar Aviel.djvu/27\nJoseph, sclerijennet gant eun eal, a gemer Mari da\nbried. — Ouenn Jesus-Christ (S. Vaze, I, 18-25 ;\nid., I, 1-17 ; S. Lucas, III, 23-38).\nGinivelez Jesus-Christ a zigouezas en doare-man.\nMari, he Vamm, a ioa dimezet da Joseph. Beza ma n’ho doa ket bevet evel priejou, e veljot e touge Mari dre ar Spered-Santel. Joseph, he fried, o veza m’oa just ha ne felle ket d’ezhan he discuill, a lakeas en he benn cass kuit anezhi dre guz.\nHogen, epad ma ruille ar zonjou-ze, setu eal Doue a en em ziscuezas d’ezhan en eun uvre hag a lavaras : « Joseph, mab David, n’as pez ket aon o kemeret Mari da bried ; rag ar pez a zo furmet ennhi a deu euz ar Spered-Santel. Genel a reio eur mab hag e c’halvi anezhan deuz an hano a Jesus, Salver, rag hen a zalvo he bobl deuz he bec’hejou.\nAn holl draou-man a zigouezas evit ma teuje da vir ar pez hen doa lavaret an Aotrou dre vouez ar prophet : « Setu ar Verc’hez a goncevo hag a c’hano eur mab, hag e vezo hanvet Emmanuel, da lavaret eo, Doue-ganeomp. »\nPa zihunas Joseph, e reas ar pez a ioa gourc’hemennet d’ezhan gant eal an Aotrou hag e kemeras he bried. Mes miret a rea ganthi ar burete. Goudeze, pa c’hanas Mari he mab penn-her, e roas d’ezhan an hano a Jesus.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/27&oldid=168785 »\nKemmoù diwezhañ degaset d'ar bajenn-mañ d'an 13 C'hwe 2021, da 19:21.


e-ser - Wikeriadur\nAraogenn gevrennek savet gant e ha ser.\nU1 em ser\nU2 ez ser\nU3g en e ser\nU3b en he ser\nL1 en hor ser\nL2 en ho ser\nL3 en o ser\nD er ser\n(dirak un anv-verb) En ur.\nUr voestad gwispid a zigoris hag, e-ser terriñ va naon, e c'halvis ar c'hi hag ar c'hizhier da zont da gemerout o lod eus ar pred. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 24.)\nE-ser ober e labour war-dro an iliz e savas ur stal ... . — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 7.)\n..., hag, e-ser beajiñ dre ar vro, e taole evezh ouzh doare-bevañ hon tud-kozh hag o c'hustumoù. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 33.)\n(dirak un anv-kadarn) E-pad.\n(dirak un anv-kadarn) War-dro.\n(dirak un anv-kadarn) E-kichen.\nMe a fell d'in e tizrofec'h d'ho kêr hag e chomfec'h ermi, e serr ho tud, hep kaout c'hoant ebet ken d'o c'huitaat ! — (Erwan ar Moal, An “Hini Goz” o vont da denna he foltred, Editions FEIZ HA BREIZ, 1913, p. 19.)\nHag, e-ser Antor, Kei e vab hag Arzhur e vab perc'hennet, yaouank flamm, int o-daou, peogwir e oant c'hoazh floc'hed. — (Langleiz, Romant ar Roue Arzhur/levrenn I : Marzhin, Al Liamm, 1975, p. 47.)\n(dirak un anv-kadarn) Gant.\nan eil e-ser egile\ngalleg : (tout) en(fr)\nAdtapet diwar « https://br.wiktionary.org/w/index.php?title=e-ser&oldid=315701 »\nKemmoù diwezhañ degaset d'ar bajenn-mañ d'an 30 Mae 2021, da 14:50.


Abadenn Kronikenn arz : ART 5 Louise Bourgeois\nAbadenn Kronikenn arz - Pennad skignet d'ar 28.06.2010\nLouise Joséphine Bourgeois (25 a viz Kerzu 1911 e Pariz - 31 a viz Mae 2010 e New York) a zo un arzourez amerikan a orin gall Louise Bourgeois en em stalias e 1938 e New York goude hec'h eured gant an istorour war an arzoù Robert Goldwater (1907-1973).\nHe bugaleaj a gasas Louise Bourgeois e Choisy-le-Roi. Kempenn pallennoù-moger kozh a oa labour he zud, met hervezi ne voe ket levezonet gant o micher. Da zek vloaz koulskoude e krogas da sikour anezho. Pa oa bugel e verzas ivez e oa he noun karedig he zad hag e rae van he mamm nompas gouzout an dra-se, ha merket e voe gant an darvoud-se. E 1932 e tapas kaout he bachelouriezh hag e studias ar matematikoù er Sorbonne. Goude-se e pellaas diouzh an danvez, dre ma kave dezhi e oa re zamkanel. Neuze e stagas gant studioù arzoù e skol arzoù-kaer Pariz, hag e meur a akademiezh. E-touez he c'helennerien e voe Fernand Léger.